Zločin po slovensky - Čomaj, Ján (Matica slovenská Martin, 2020)
S Tri zväzky Čomajových Neskutočných príbehov, ktoré v ostatných rokoch vydala Matica slovenská, tvoria rozsiahly a azda aj charakteristický výber z reportážnej tvorby jedného z najznámejších slovenských reportérov druhej polovice dvadsiateho storočia, ktorého tvorba "prežila aj rok 2000". Reportéra a vlka živia nohy, takže nečudo, ak sa autor postupne od reportážnych príbehov orientoval viac na životopisné kompozície (Bizmayer, Kvietik, Bartfay, Mrenica, Kristinová, Zamarovský, Kučera atď.), ale veľké témy vrátane kriminálnych prípadov si nenechal ujsť ani ako reportér.
Ak v prvých dvoch zväzkoch výberu zobrazil osudy zaujímavých ľudí, tento zväzok je výberom z jeho krimireportáží ľ od šesťdesiatych rokov minulého storočia dodnes. Možno vám bude nejaká kauza chýbať ľ Čomaj sa však nevracal k prípadom, ktoré jeho priatelia (Kaliský, Gryzlov, Kalný, V. Ferko, Smolec, Vároš, v posledných rokoch právnik Dr. Blaha) napísali, považoval to za ich teritórium, ktorého hranice sa neprekračujú. Posledná časť výberu sú kauzy súčasnosti. Zaujmú nielen pre aktuálnosť, ale aj pre autorov rozprávačský šarm.
Keywords: životopis -- životopis